Gortozet oa ar cheloù abaoe pell. O paouez dont emañ, ha plijadur  e raio dan holl Bempoulliz : dont a raio ar Belle Poule da Bempoull evit kentañ Gouel Kan ar Vartoloded, dan 12, 13 ha 14 a viz eost a zeu.    Bet savet e Fécamp, e chanterioù an Normandi, roet oa bet lañs dar oueletenn he gouelioù-kastell Belle Poule dan 8 a viz chwevrer 1932. Evel he chenchoar, an Etoile, e oa bet graet diwar patrom goueletennoù morueta Pempoull, ach ae war bankoù an Island da besketa moru betek 1935.    Aet eo an div oueletenn-mañ da listri-skol, perchennet  gant Skol an Arme-vor. Gouestlet int bet a-viskoazh da stummadur an danvez ofiserien, kaset da benn e-kerzh « merdeadennoù » dre ar Meurvor Atlantel pe Vor Breizh, pe zoken ar morioù Baltek ha Kreizdouarel. Neus bet cheñchet tra ebet dezhe, nemet an terkadurioù diabarzh, bet kemmet a-benn degemer an akipaj hag an deskarded, hag evit staliañ kombod ar cheflusker.    Setu bremañ un toullad bloavezhioù ma choulenne an aozerien digant Skol an Arme-vor e teufe unan eus an div vag-se da nebeutañ da  ehanañ e Pempoull e-keñver ar Gouel. Met kement a bres a zo war an Etoile hag ar Belle Poule, ha ken leun eo o implij-amzer, ma ne oa ket bet posubl abaoe pell pell (1989). Graet e vo evit gouel 2011, an 10vet - ha laouen eo an aozerien o trugarekaat an holl re o deus labouret da gaout kement-se, en o zouez Kêr Bempoull da gentañ penn, hag he deus harpet ar goulenn-se.